ইজিয়ারের পরিচালক কামরুল হাসান ইমন বলেন, প্রথমদিনের সেবা নিশ্চিত করতে আমাদের যে পরিমান বাইক ও গাড়ি রাস্তায় আছে তাতে আমরা চাপ সামাল দিতে পারবো। এছাড়া ইজিয়ার অ্যাপসে আপডেট চলতেই থাকবে। খুব সহজে যেন সবাই অ্যাপটি বুঝতে ও ব্যবহার করতে পারে সেদিকে লক্ষ্য রাখছি। নতুন ফিচার যুক্ত হয়েছে প্রথমদিনেই। লাইভ ট্রাফিক এলার্ট আপডেট ফিচারটি এখন পর্যন্ত দেশের কোনো মোবাইলভিত্তিক রাইড শেয়ারিং অ্যাপে নেই। ইজিয়ার এদিক থেকে এগিয়ে। সব মিলে ইজিয়ার অ্যাপ সবার জন্য প্রথমদিন থেকে ব্যবহার করা ইজি হবে। উল্লেখ্য, ইনোভেডিয়াস প্রাইভেট লিমিটেড মূলত সফটওয়্যার ডেভেলপমেন্ট, অ্যাপ ডেভেলপমেন্ট এবং আইটিইএস কনসালটেন্ট হিসেবে কাজ করছে। ইনোভেডিয়াস বেসিস এবং ই-ক্যাবের সদস্য প্রতিষ্ঠান।